open-index/open-wikipedia-markdown huggingface dataset:
ภาษาลุนบาวัง

**ลุนบาวัง** () หรือ **ลุนดาเยะฮ์** (Lundayeh) เป็นภาษาที่พูดโดยชาวลุนบาวัง อยู่ในกลุ่มภาษามาลาโย-โพลีเนเซีย ส่วน "ปูโตะฮ์" (Putoh) เป็นอีกชื่อหนึ่งของภาษานี้ในจังหวัดกาลีมันตันตะวันออก

## ประวัติ
ภาษาลุนบาวังยังคงเป็นภาษาพูดเป็นหลัก โดยมีสื่อสิ่งพิมพ์ในภาษานี้ที่ไม่ได้เขียนโดยมิชชันนารีหรือนักภาษาศาสตร์น้อยมาก สิ่งตีพิมพ์ที่เขียนขึ้นเป็นภาษาลุนบาวังทั้งหมดฉบับแรกคือคัมภีร์ไบเบิลใน ค.ศ. 1982 ซึ่งมีชื่อว่า *บาลาลุกโด* (Bala Luk Do) มหาวิทยาลัยวอชิงตันได้รวบรวมศัพทานุกรมลุนบาวัง–อังกฤษใน ค.ศ. 1969 เกอมาโละฮ์ลุนดาเยะฮ์ (Kemaloh Lundayeh) ซึ่งเป็นภาษาย่อยหนึ่งของภาษาลุนบาวังได้รับการรวบรวมในพจนานุกรมลุนดาเยะฮ์และอังกฤษใน ค.ศ. 2006

## สัทวิทยา
ภาษาลุนบาวังมีหน่วยเสียงพยัญชนะ 19 หน่วยเสียง, หน่วยเสียงสระ 6 หน่วยเสียง และหน่วยเสียงสระประสม 5 หน่วยเสียง

รายงานจากรอเบิร์ต บลัสต์ (2006) ภาษาย่อยลุนดาเยะฮ์มีชุดเสียงหยุด ก้อง ผสม  คล้ายกับในภาษาเกอลาบิต แต่ไม่มีเสียง  ธรรมดา

## ตัวอย่าง
### คำอธิษฐานขององค์พระผู้เป็นเจ้า

:**แปล:**
ข้าแต่พระบิดาแห่งข้าพระองค์ทั้งหลาย ผู้ทรงสถิตในสวรรค์ ขอให้พระนามของพระองค์เป็นที่เคารพสักการะ ขอให้แผ่นดินของพระองค์มาตั้งอยู่ ขอให้เป็นไปตามพระทัยของพระองค์ ในสวรรค์เป็นอย่างไรก็ให้เป็นไปอย่างนั้นในแผ่นดินโลก ขอทรงโปรดประทานอาหารประจำวัน แก่ข้าพระองค์ทั้งหลายในกาลวันนี้ และขอทรงโปรด ยกบาปผิดของข้าพระองค์ เหมือนข้าพระองค์ยกโทษผู้ที่ทำผิดต่อข้าพระองค์นั้น และขออย่านำข้าพระองค์เข้าไปในการทดลอง แต่ขอให้พ้นจากซึ่งชั่วร้าย เหตุว่าราชอำนาจ และฤทธิ์เดช และพระสิริเป็นของพระองค์สืบ ๆ ไปเป็นนิตย์ อาเมน (มัทธิว 6:9–13)

## อ้างอิง


## บรรณานุกรม
* 
* Clayre, Beatrice (1972). "A preliminary comparative study of the Lun Bawang (Murut) and Sa’ban languages of Sarawak". *Sarawak Museum Journal* 20: 40-41, 45-47.
* Clayre, Beatrice (2014). "A preliminary typology of the languages of Middle Borneo." In Advances in research on cultural and linguistic practices in Borneo, edited by Peter Sercombe, Michael Boutin and Adrian Clynes, 123–151. Phillips, Maine USA: Borneo Research Council.
* 
* Crain, JB (1982). "A Lun Dayeh Engagement Negotiation in Studies of Ethnic Minority Peoples." Contributions to Southeast Asian Ethnography Singapour (1):142-178.
* Deegan, James (1970). "Some Lun Bawang Spirit Chants." The Sarawak Museum Journal 18 (36–37):264–280. 
* Deegan, James, and Robin Usad (1972). "Upai Kasan: A Lun Bawang Folktale". Sarawak Museum Journal 20:107–144.
* Ganang, Ricky, Jay Bouton Crain, and Vicki Pearson-Rounds (2008). Kemaloh Lundayeh-English Dictionary: And, Bibliographic List of Materials Relating to the Lundayeh-Lun Bawang-Kelabit and Related Groups of Sarawak, Sabah, Brunei and East Kalimantan. Vol. 1: Borneo Research Council.
* Garman, M. A., Griffiths, P. D., & Wales, R. J. (1970). Murut (Lun Buwang) prepositions and noun particles in children's speech. *Sarawak Museum Journal*, *18*, 353–376.
* Lees, Shirley. 1959. "Lun Daye Phonemics". *Sarawak Museum Journal* 9/13-14: 56–62
* 
* Omar, A. H. (1983). *The Malay peoples of Malaysia and their languages*. Dewan Bahasa dan Pustaka, Kementerian Pelajaran Malaysia.
* Southwell, C. Hudson (1949). ‘The Structure of the Murut Language’. *Sarawak Museum Journal* 5: 104–115.

ลุนบาวัง
ลุนบาวัง
ลุนบาวัง
ทางหลวงแผ่นดินหมายเลข 220

**ทางหลวงแผ่นดินหมายเลข 220 สายศรีสะเกษ–ขุขันธ์**  เป็นเส้นทางคมนาคมที่สำคัญแห่งหนึ่งของจังหวัดศรีสะเกษซึ่งเชื่อมต่อจากอำเภอเมืองศรีสะเกษ ไปยัง อำเภอขุขันธ์ โดยเริ่มจากแยกจากถนนขุขันธ์ (ทางหลวงแผ่นดินหมายเลข 221) ในเขตเทศบาลเมืองศรีสะเกษ ตัดผ่านทางหลวงแผ่นดินหมายเลข 294 (ถนนทองมาก) ผ่าน อำเภอวังหินและอำเภอขุขันธ์ ทางหลวงหมายเลข 220 จะไปบรรจบกับทางหลวงแผ่นดินหมายเลข 24 (ห่างจากสี่แยกขุขันธ์ประมาณ 7 ก.ม.) รวมระยะทางทางหลวงหมายเลข 220 คือ 56 กิโลเมตร

## รายละเอียดของเส้นทาง
ทางหลวงแผ่นดินหมายเลข 220 ตัดผ่านพื้นที่ตำบลต่าง ๆ ได้แก่
*ในอำเภอเมืองศรีสะเกษ จุดเริ่มต้นทางหลวงแผ่นดินหมายเลข 220 ที่แยกออกจากถนนขุขันธ์(ทางหลวงแผ่นดินหมายเลข 221) ตำบลเมืองใต้ ผ่านตำบลหนองครก ตำบลหมากเขียบ อำเภอวังหิน ตำบลทุ่งสว่าง ตำบลธาตุ ตำบลบุสูง ตำบลโพนยาง ตำบลศรีสำราญ
*จากนั้นเข้าสู่อำเภอขุขันธ์ ผ่านตำบลสำโรงตาเจ็น ตำบลหัวเสือ ตำบลดองกำเม็ด ตำบลห้วยเหนือ ตำบลหนองฉลอง แล้วสิ้นสุดโดยบรรจบกับทางหลวงแผ่นดินหมายเลข 24 ตำบลห้วยใต้

## รายชื่อทางแยก

## สถานที่สำคัญ
*หมวดการทางศรีสะเกษ
*ศูนย์ฝึกอาชีพสตรีภาคตะวันออกเฉียงเหนือ
*ค่ายลูกเสือห้วยคล้า
*มูลนิธิสว่างจิตต์ธรรมสถานศรีสะเกษ
*ที่ว่าการอำเภอขุขันธ์
*การไฟฟ้าส่วนภูมิภาคอำเภอขุขันธ์
*หมวดการทางขุขันธ์
*ถนนอาหารปลอดภัยเทศบาลตำบลเมืองขุขันธ์
*โลตัส สาขาขุขันธ์
*ศาลหลักเมืองขุขันธ์
*อนุสาวรีย์พระยาไกรภักดีศรีนครลำดวน(ตากะจะ)
*สำนักงานเขตพื้นที่การศึกษาประถมศึกษาศรีสะเกษเขต 3
*สำนักงานเกษตรอำเภอขุขันธ์ 
*วิหารเจ้าแม่กวนอิมพันมือ
*ปราสาทวัดเจ๊กโพธิ์พฤกษ์
*วัดกลางอัมรินทราวาส
*ธนาคารอาคารสงเคราะห์ สาขาย่อย ศรีสะเกษ
*ไปรษณีย์ไทย สาขา ขุขันธ์
*ไปรษณีย์ไทย สาขา วังหิน
*ธนาคารกรุงเทพ สาขา ขุขันธ์
*ธนาคารออมสิน สาขา ขุขันธ์
*ธนาคารกรุงไทย สาขา ขุขันธ์
*ธนาคารไทยพาณิชย์ สาขา ขุขันธ์
*ธนาคารกสิกรไทย สาขาขุขันธ์
*ธนาคารเพื่อการเกษตรและสหกรณ์การเกษตร สาขา ขุขันธ์
*ธนาคารเพื่อการเกษตรและสหกรณ์การเกษตร สาขา วังหิน
*ตลาดไทวังหิน (แม่สุนีย์ อินฉัตร)

## เขตควบคุม
ทางหลวงแผ่นดินหมายเลข 220 แบ่งเขตการควบคุมออกเป็น 2 ตอน ได้แก่

## แหล่งข้อมูลอื่น
* ระบบสารสนเทศโครงข่ายทางหลวง 

220
3-220
220
ไห่หนานแอร์ไลน์

**ไห่หนานแอร์ไลน์** (; พินอิน: *Hǎinán Hángkōng Gōngsī*) เป็นสายการบินสัญชาติจีน มีสำนักงานใหญ่ที่เมืองไหโขว่ มณฑลไหหลำ สาธารณรัฐประชาชนจีน เป็นสายการบินเอกชนที่ใหญ่ที่สุด และเป็นสายการบินที่มีขนาดฝูงบินใหญ่เป็นอันดับที่สี่ของจีน ให้บริการเที่ยวบินในเส้นทางทั้งในประเทศและระหว่างประเทศ รวมทั้งเที่ยวบินเช่าเหมาลำ 

ไห่หนานแอร์ไลน์มีฐานบินหลักอยู่ที่ท่าอากาศยานนานาชาติไหโข่วเม่ยหลัน และฐานบินอื่นๆ เช่น ท่าอากาศยานนานาชาติปักกิ่ง ท่าอากาศยานนานาชาติซีอานเสียนหยาง ท่าอากาศยานไท่หยวนอู่ซู่ และท่าอากาศยานอูหลู่มู่ฉีตี้โวปู้

ไห่หนานแอร์ไลน์เป็นหนึ่งในเจ็ดสายการบินที่ถูกจัดอันดับจากสกายแทร็กซ์ให้อยู่ในระดับ 5 ดาว เมื่อวันที่ 11 มกราคม พ.ศ. 2554 เป็นสายการบินเดียวของจีน

## อ้างอิง

## แหล่งข้อมูลอื่น
*ไห่หนานแอร์ไลน์ (ภาษาจีน)
*ไห่หนานแอร์ไลน์ (ภาษาอังกฤษ) 
*ไห่หนานแอร์ไลน์อเมริกาเหนือ 

ห
หมวดหมู่:บริษัทจีนที่ก่อตั้งในปี พ.ศ. 2532

หมวดหมู่:สายการบินที่ก่อตั้งในปี พ.ศ. 2532
วอลลิส ซิมป์สัน

**วอลลิส ดัชเชสแห่งวินด์เซอร์** () มีชื่อแต่แรกเกิดว่า **เบสซี วอลลิส วอร์ฟิลด์** (; 19 มิถุนายน ค.ศ. 1896 – 24 เมษายน ค.ศ. 1986) แต่เป็นที่รู้จักในชื่อ **วอลลิส ซิมป์สัน** () เป็นสตรีที่มีชื่อเสียงในสังคมชาวอเมริกัน และมีชื่อเสียงที่สุดจากการสมรสกับพระเจ้าเอ็ดเวิร์ดที่ 8 อันก่อให้เกิดวิกฤตการณ์สละราชสมบัติในเวลาต่อมา

## ประวัติ
เธอเติบโตในบอลทิมอร์ รัฐแมริแลนด์ หลังลืมตาดูโลกได้ไม่นานบิดาก็ถึงแก่กรรม มารดาและเธอจึงได้รับการอุปถัมภ์จากญาติที่ร่ำรวย วอลลิสสมรสครั้งแรกกับเอิร์ล วินฟิลด์ สเปนเซอร์ จูเนียร์ ทหารเรือสหรัฐ แต่ทั้งสองแยกกันอยู่และหย่าร้างในที่สุด กระทั่ง ค.ศ. 1931 หลังเธอสมรสหนที่สองกับเออร์เนสต์ แอลดริช ซิมป์สัน ในระหว่างนั้นเธอได้พบปะด้วยต้องอัธยาศัยกับเจ้าชายเอดเวิร์ด ซึ่งขณะนั้นยังดำรงพระอิสริยยศเป็นเจ้าชายแห่งเวลส์และกลายเป็นหนึ่งในบาทบริจาริกา ห้าปีต่อมาเจ้าชายเอดเวิร์ดได้ขึ้นเถลิงถวัลยราชสมบัติเป็นกษัตริย์แห่งสหราชอาณาจักร วอลลิสจึงหย่าขาดกับสามีคนที่สองเพื่อที่จะอภิเษกสมรสกับพระเจ้าเอดเวิร์ดที่ 8

พระเจ้าเอดเวิร์ดที่ 8 มีพระราชประสงค์ที่จะอภิเษกสมรสกับหญิงม่ายผู้ผ่านการหย่าร้างมาสองครั้ง ซึ่งการเช่นนี้ก่อให้เกิดวิกฤตทางการเมือง ทั้งในสหราชอาณาจักรและประเทศราชต่างไม่ให้การสนับสนุนพระราชประสงค์ แต่อย่างไรก็ตามพระเจ้าเอดเวิร์ดที่ 8 ได้ตัดสินพระราชหฤทัยสละราชสมบัติในเดือนธันวาคม ค.ศ. 1936 เพื่อเสกสมรสกับ "หญิงที่ฉันรัก" หลังการสละราชสมบัติ อดีตพระเจ้าเอดเวิร์ดมีพระอิสริยยศเป็นดยุกแห่งวินด์เซอร์ และเจ้าชายอัลเบิร์ต พระราชอนุชา ขึ้นครองราชสมบัติเป็นพระเจ้าจอร์จที่ 6 หกเดือนต่อมาเจ้าชายเอดเวิร์ดและวอลลิสเสกสมรสกัน วอลลิสมีบรรดาศักดิ์เป็น *ดัชเชสแห่งวินด์เซอร์* ตามพระสวามี แต่ไม่ใช้ฐานันดรศักดิ์รอยัลไฮนิสตามพระสวามี

ช่วงก่อนจนถึงสงครามโลกครั้งที่สอง รัฐบาลหลายรัฐสงสัยว่าดยุกและดัชเชสแห่งวินด์เซอร์ทรงเข้าฝ่ายนาซี เพราะใน ค.ศ. 1937 ทั้งสองได้เสด็จเยือนประเทศเยอรมนีและเข้าพบอดอล์ฟ ฮิตเลอร์ กระทั่งในปี ค.ศ. 1940 เจ้าชายเอดเวิร์ดได้รับการแต่งตั้งเป็นผู้ว่าราชการอาณานิคมบาฮามาสจนกระทั่งลงจากตำแหน่งในห้าปีถัดมา ช่วงปี 1950–1960 ดยุกและดัชเชสแห่งวินด์เซอร์ได้เดินทางไปมาระหว่างยุโรปและอเมริกา และใช้ชีวิตเยี่ยงคนดังในสังคม มีชีวิตสมรสราบรื่นมาตลอด 35 ปี หลังเจ้าชายเอดเวิร์ดสิ้นพระชนม์ใน ค.ศ. 1972 ดัชเชสแห่งวินด์เซอร์จึงใช้ชีวิตอย่างสันโดษและไม่ปรากฏตัวต่อสาธารณชนบ่อยครั้งนัก จนกระทั่งเธอถึงแก่กรรมเมื่อวันที่ 24 เมษายน ค.ศ. 1986 ณ บัวเดอบูโลญ ปารีส ประเทศฝรั่งเศส ในวัย 89 ปี กระนั้นเรื่องส่วนตัวของเธอเป็นที่จับตามอง และเธอก็เป็นบุคคลที่สร้างข้อถกเถียงกันอยู่ในประวัติศาสตร์สหราชอาณาจักร

## ฐานันดรศักดิ์
[thumb|upright|[อักษรพระนามวอลลิส–เอดเวิร์ด]]
* 19 มิถุนายน 1896 – 8 พฤศจิกายน 1916 : นางสาวเบสซี วอลลิส วอร์ฟิลด์
* 8 พฤศจิกายน 1916 – 21 กรกฎาคม 1928  : นางเอิร์ล วินฟิลด์ สเปนเซอร์ จูเนียร์
* 21 กรกฎาคม 1928 – 7 พฤษภาคม 1937 : นางเออร์เนสต์ แอลดริช ซิมป์สัน
* 7 พฤษภาคม 1937 – 3 มิถุนายน 1937 : นางวอลลิส วอร์ฟิลด์
* 3 มิถุนายน 1937 – 24 เมษายน 1986 : *เฮอร์[[:en:Grace (style)|เกรซ]]* วอลลิส ดัชเชสแห่งวินด์เซอร์

## อ้างอิง
; เชิงอรรถ

; บรรณานุกรม
* 
* 
* 
* 

## แหล่งข้อมูลอื่น
* 
* The Duke & Duchess of Windsor Society
* Short film about the King and Wallis Simpson 

หมวดหมู่:ราชวงศ์วินด์เซอร์
หมวดหมู่:บุคคลจากบอลทิมอร์
หมวดหมู่:บุคคลจากรัฐเพนซิลเวเนีย
หมวดหมู่:นักการกุศลชาวอเมริกัน
หมวดหมู่:บาทบริจาริกาในพระเจ้าเอดเวิร์ดที่ 8
หมวดหมู่:คริสต์ศาสนิกชนนิกายเอปิสโคปอลชาวอเมริกัน
ปนตียานัก

**ปนตียานัก** (Pontianak) เป็นเมืองหลวงของจังหวัดกาลีมันตันตะวันตก ประเทศอินโดนีเซีย เมืองปนตียานักตั้งอยู่บนเส้นศูนย์สูตรพอดี จึงเรียกชื่อเมืองนี้กันว่า Kota Khatulistiwa (เมืองศูนย์สูตร) ด้วยศูนย์กลางเมืองปนตียานักตั้งอยู่ไม่ถึง  ทางใต้ของเส้นศูนย์สูตร ปนตียานักมีประชากรมากที่สุดเป็นอันดับที่ 26 ในประเทศอินโดนีเซีย

## อ้างอิง

หมวดหมู่:นครในประเทศอินโดนีเซีย
หมวดหมู่:จังหวัดกาลีมันตันตะวันตก
ตำบลหนองสาหร่าย (อำเภอพนมทวน)

**หนองสาหร่าย** เป็นตำบลหนึ่งตั้งอยู่ทางตะวันออกเฉียงใต้ของอำเภอพนมทวน จังหวัดกาญจนบุรี ประกอบด้วย 9 หมู่บ้าน มีพื้นที่ทั้งหมด 16,106 ไร่ ประชากรจำนวนทั้งสิ้น 3,651 คน ร้อยละ 90 ของครัวเรือนประกอบอาชีพทางการเกษตร ทั้งพื้นที่ของตำบลอยู่ในเขตเทศบาลตำบลหนองสาหร่าย

## ประวัติ
เดิมหนองสาหร่ายเป็นหมู่บ้านหนึ่งของตำบลดอนเจดีย์ อำเภอพนมทวน จังหวัดกาญจนบุรี ซึ่งมีเรื่องเล่าทางประวัติศาสตร์สืบต่อกันมาว่า แต่ก่อน ณ ตำบลดอนเจดีย์ย่านนี้ เคยเป็นสถานที่พักทัพและเสด็จผ่านในสมัยสมเด็จพระนเรศวรมหาราชเพื่อไปทำศึกกับพม่า ซึ่งปัจจุบันมีการบูรณะเจดีย์เดิมเป็นอนุสาวรีย์สมเด็จพระนเรศวรมหาราช เพื่อให้ผู้คนได้ระลึกถึงเข้ามาแสดงความเคารพสักการะ ต่อมาหนองสาหร่ายได้แยกเขตการปกครองจากตำบลดอนเจดีย์ เพื่อจัดตั้งเป็นตำบลหนองสาหร่ายเมื่อวันที่ 15 กันยายน 2535 ต่อมาได้มีการจัดตั้งองค์การบริหารส่วนตำบลหนองสาหร่ายเมื่อวันที่ 23 กุมภาพันธ์ 2540 และได้รับการจัดตั้งเป็นเทศบาลตำบลหนองสาหร่ายเมื่อวันที่ 1 พฤษภาคม 2551

## ภูมิศาสตร์
ตำบลหนองสาหร่ายอยู่ห่างจากที่ว่าการอำเภอพนมทวนเป็นระยะทาง 10 กิโลเมตร สภาพภูมิประเทศเป็นที่ราบดินปนทราย มีระบบชลประทานครอบคลุมทุกหมู่บ้าน จึงมีน้ำเพียงพอต่อการทำเกษตรกรรม

## หมู่บ้าน
ตำบลหนองสาหร่ายแบ่งออกเป็น 9 หมู่บ้าน ดังนี้

* หมู่ที่ 1 บ้านสระลุมพุก
* หมู่ที่ 2 บ้านโกรกยาว
* หมู่ที่ 3 บ้านหนองปริก
* หมู่ที่ 4 บ้านหนองขุย
* หมู่ที่ 5 บ้านปลักเขว้า
* หมู่ที่ 6 บ้านหนองหราย
* หมู่ที่ 7 บ้านหนองแหน
* หมู่ที่ 8 บ้านใหม่พัฒนา
* หมู่ที่ 9 บ้านหนองสาหร่าย

## สถานที่ต่าง ๆ
### ศาสนสถาน
* วัดหนองขุยสิริวราราม
* วัดปลักเขว้า

### การศึกษา
ตำบลหนองสาหร่ายมีโรงเรียนสังกัด สพป.กาญจนบุรี เขต 2 จำนวน 3 แห่ง ได้แก่
* โรงเรียนเกียรติวัธนเวคิน 2 (วัดปลักเขว้า)
* โรงเรียนบ้านสระลุมพุก
* โรงเรียนบ้านหนองขุย
นอกจากนี้ ยังมีศูนย์เด็กเล็ก 3 แห่ง

### สาธารณสุข
โรงพยาบาลส่งเสริมสุขภาพตำบลจำนวน 1 แห่ง คือ โรงพยาบาลส่งเสริมสุขภาพตำบล บ้านสระลุมพุก

## อ้างอิง

## แหล่งข้อมูลอื่น
* เว็บไซต์เทศบาลตำบลหนองสาหร่าย
* ข้อมูลตำบลหนองสาหร่าย อำเภอพนมทวน กาญจนบุรี  ที่ ไทยตำบล

หนองสาหร่าย
หนองสาหร่าย
หมวดหมู่:อำเภอพนมทวน
ไลบรารีแม่แบบมาตรฐาน

**ไลบรารีแม่แบบมาตรฐาน** () เป็นไลบรารีของภาษาซีพลัสพลัส ประกอบไปด้วยคลาสของขั้นตอนวิธี คอนเทนเนอร์ (โครงสร้างข้อมูลและชนิดข้อมูล) ฟังก์เตอร์ และ ตัววนซ้ำ ไลบรารีแม่แบบมาตรฐานของ ISO C++ ได้อ้างอิงตามไลบรารีแม่แบบมาตรฐานของ Silicon Graphics (SGI)

## ส่วนประกอบ
### คอนเทนเนอร์
**คอนเทนเนอร์** คือโครงสร้างข้อมูลและชนิดข้อมูล ประกอบไปด้วยรายการลำดับ ได้แก่    คอนเทนเนอร์แบบจับคู่ ได้แก่     คอนเทนเนอร์ดัดแปลงได้แก่    และคอนเทนเนอร์ประเภทอื่นๆ

### ตัววนซ้ำ

### ขั้นตอนวิธี

### ฟังก์เตอร์

## ประวัติ

## อ้างอิง

## แหล่งข้อมูลอื่น

หมวดหมู่:การโปรแกรมแบบเจเนริก
หมวดหมู่:ไลบรารีมาตรฐานของภาษาซีพลัสพลัส
มีรังชีดูวาลี

thumb|มีรังชีดูวาลี
**มีรังชีดูวาลี** ( "จุดชมวิวของหุบเขา") เป็นตึกระฟ้าที่สูงที่สุดในประเทศบราซิล  เริ่มก่อสร้างเมื่อ ค.ศ. 1960 (พ.ศ. 2503) และเปิดทำการเมื่อ ค.ศ. 1966 (พ.ศ. 2509) โดยมีความสูง 170 เมตร หรือ 558 ฟุต และมีทั้งหมด 51 ชั้น ตั้งอยู่ที่เมืองเซาเปาลู ประเทศบราซิล

## แหล่งข้อมูลอื่น

* เว็บไซต์ทางการ
* มีรังชีดูวาลี ในเอ็มโพริส
* SkyscraperPage diagram of Mirante do Vale

## ดูเพิ่ม
* ตึกระฟ้า

หมวดหมู่:ตึกระฟ้าในเซาเปาลู
เอ็มเอส โอเอซิสออฟเดอะซีส์

thumb|right|เอ็มเอส โอเอซิสออฟเดอะซีส์ ขณะเทียบท่าที่เมืองนัสซอ ประเทศบาฮามัส

**โอเอซิสออฟเดอะซีส์** (อังกฤษ : Oasis of the Seas) เป็นเรือสำราญในชั้นโอเอซิส ของบริษัทรอยัลแคริบเบียนอินเตอร์เนชั่นแนล โดยมีเรือคู่แฝดอีกลำคืออัลลัวร์ออฟเดอะซีส์ 

เรือทั้งสองลำมีระวางขับน้ำ 225,282  ตัน มิติเรือกว้าง 60.5 ม. สูง 72 ม. และยาว 361.8 ม. กินน้ำลึก 9.3 ม. ตัวเรือแบ่งออกเป็น 18 ชั้น(16ชั้นสำหรับผู้โดยสาร)  บรรทุกผู้โดยสาร 5,484 คน (สูงสุด 6,780 คน) ลูกเรือ 2,165 คน ความเร็วสูงสุด 24.5นอต(45.4 กม/ชม)

ในเดือนธันวาคม พ.ศ. 2553 เรือทั้งสองลำเดินทางจากอู่ต่อเรือในฟินแลนด์สู่ท่าเรือพอร์ตเอเวอร์เกลดส์ เมืองฟอร์ตเลาเดอร์เดล รัฐฟลอริดา สหรัฐอเมริกา เพื่อให้บริการในเส้นทางบริเวณทะเลแคริบเบียน เคยสร้างสถิติบรรทุกผู้โดยสารกว่า 6 พันคน

เรือโอเอซิสออฟเดอะซีส์ทำลายสถิติของเรือสำราญในชั้นฟรีดอม เป็นเรือสำราญที่ใหญ่ที่สุดในโลกเมื่อสร้างเสร็จ ในปี 2009 ปัจจุบันถูกครองตำแหน่งโดยเรือซิมโฟนีออฟเดอะซีส์ ซึ่งเป็นเรือในชั้นเดียวกัน

## อ้างอิง

## แหล่งข้อมูลอื่น

* เว็บไซต์ทางการ
* เว็บไซต์โอเอซิสออฟเดอะซีส์ 

อ
หมวดหมู่:เรือในสหรัฐ
หมวดหมู่:เรือสำราญ
โตเกียวโมโนเรล

**โตเกียวโมโนเรล** (; ) หรือชื่อทางการ **โตเกียวโมโนเรล สายท่าอากาศยานฮาเนดะ** (; ) เป็นระบบรถไฟฟ้ารางเดี่ยวเชื่อมต่อระหว่างท่าอากาศยานฮาเนดะ เขตโอตะ กับสถานีฮามามัตสึโจ เขตมินาโตะ กรุงโตเกียว โดยใช้เส้นทางรางรถไฟรางเดี่ยวยกระดับเลียบไปตามชายฝั่งอ่าวโตเกียว

เปิดให้บริการครั้งแรกในปี ค.ศ. 1964 ปีเดียวกับโอลิมปิกฤดูร้อน 1964 ที่โตเกียว สร้างโดยฮิตาชิโมโนเรล รถในขบวนชุดแรก ๆ ถูกสร้างในญี่ปุ่นจากการออกแบบโดยบริษัทเยอรมัน ALWEG (เป็นแบบเดียวกับที่ใช้กับซีแอตเทิลเซ็นเตอร์โมโนเรล และดิสนีย์แลนด์โมโนเรล) และต่อมาถูกแทนที่ด้วยแบบรุ่นที่ใหม่กว่าในปี 1969, 1977, 1982 และ 1989

## อ้างอิง

## แหล่งข้อมูลอื่น
* เว็บไซต์ทางการ

หมวดหมู่:รถไฟรางเดี่ยวในญี่ปุ่น
หมวดหมู่:การขนส่งระบบรางในโตเกียว
การฉาบปูนขาว

**การฉาบปูนขาว** () เป็นคำพังเพยในสังคมตะวันตก หมายถึง "ปกปิดหรือซ่อนเร้นความชั่ว ความผิด หรือความอัปยศ หรือทำให้พ้นข้อครหา โดยใช้วิธีสืบสวนแบบขอไปที หรือนำเสนอข้อมูลข่าวสารอันมากด้วยอคติ" ทำนองเดียวกับสำนวนไทยว่า "ผักชีโรยหน้า" หรือ "ข้างนอกสุกใส ข้างในเป็นโพรง โดยถ้อยคำ "ฉาบปูนขาว" นี้มักใช้เปรียบเปรยในวงการเมือง หรือในแวดวงบริษัทหรือองค์กรต่าง ๆ

## ศัพทมูล
คำว่า "ฉาบปูนขาว" (whitewash) นั้น ปรากฏว่าใช้ครั้งแรกใน ค.ศ. 1591 โดยในสมัยนั้น ฉาบปูนขาว คือ ทาหรือโบกปูนขาว (calcium hydroxide) ราคาถูกลงบนเสื้อผ้าอาภรณ์เพื่อให้ดูขาวสะอาด ต่อมาใน ค.ศ. 1800 มีการนำถ้อยคำนี้ไปใช้ในบริบททางการเมือง เมื่อหนังสือพิมพ์ *ออโรรา* (Aurora) ของฟิลลาเดเฟีย ลงบทบรรณาธิการ ความตอนหนึ่งว่า "ถ้าไม่รีบฉาบปูนขาวให้ใต้เท้าแอดัมส์ ความสกปรกของเขาก็จะลามเลียไปยังพรรคด้วยเหมือนกับแมลงวันแห่มาตอมขี้ แล้วก็จะทำให้ทั้งเขาทั้งพรรคเป็นด่างเป็นดวงราวกับกำแพงโสโครก และดำปื๋อดุจพระกาฬทีเดียว" 

## การใช้ในวัฒนธรรมร่วมสมัย
รัฐเผด็จการและรัฐอำนาจนิยม รวมถึงรัฐประชาธิปไตยด้วย มักใช้วิธีฉาบปูนขาวเพื่อทำให้ผลลัพธ์บางประการออกมาดูดี

ในยุคโซเวียต โจเซฟ สตาลิน (Iosif Stalin) ตัดต่อรูปที่ตนถ่ายคู่กับวลาดิมีร์ เลนิน (Vladimir Lenin) โดยเขยิบรูปตนเองให้ใกล้เลนินมากขึ้น จะได้ให้ความรู้สึกว่าทั้งคู่มีความสัมพันธ์อันดี ต่อมา ในระหว่างที่โซเวียตยกพลขึ้นบกเชโกสโลวาเกียหลังจากเหตุการณ์ที่เรียก "ปรากสปริง" (Prague Spring) ใน ค.ศ. 1968 สื่อมวลชนของโซเวียตเผยแพร่ประมวล "ข้อเท็จจริง, เอกสาร, รายงานข่าว และคำบอกเล่าของประจักษ์พยาน" ซึ่งได้รับสมัญญาว่า "หนังสือสีขาว" (The White Book) เพราะมีปกสีขาวด้วยประการหนึ่ง และมีวัตถุประสงค์จะ "ฉาบปูนขาว" ให้แก่การยกพลขึ้นบกนั้นโดยเน้นย้ำว่า ประเทศภาคีแห่งกติกาสัญญาวอร์ซอมีสิทธิและมีหน้าที่จะรุกรานได้ อีกประการหนึ่ง

สถานีวิทยุของเกาหลีเหนือมักไขข่าวแพร่หลายในประเทศว่า ประเทศมีเสบียงเกียกกายเหลือหลาย แม้ว่ารัฐบาลตนต้องร้องขอความช่วยเหลือด้านอาหารจากต่างประเทศเสมอ

ญี่ปุ่นเองก็ถูกหาว่า ฉาบปูนขาวใส่ประวัติศาสตร์ด้านการยุทธและจักรวรรดินิยมของตน โดยละทิ้งหรือลดทอนประเด็นหลาย ๆ ประเด็นในหนังสือเรียน เช่น ที่เกี่ยวกับการสังหารหมู่ที่นานกิง

## การใช้ในไบเบิล
ในไบเบิล ภาคพันธสัญญาใหม่ มัทธิว บทที่ 23 ข้อที่ 27 ก็มีการใช้สำนวน "ฉาบปูนขาว" นี้ ตอนที่เยซูบริภาษเดียรถีย์แห่งฟาริสีว่า กำลังฉาบปูนขาวใส่ตนเองให้ดูดี แล้วอำพรางอกุศลกรรมของตน โดยเยซูตรัสว่า "วิบัติแก่เจ้า พวกธรรมาจารย์และพวกฟาริสี คนหน้าซื่อใจคด เพราะว่า เจ้าเป็นเหมือนอุโมงค์ฝังศพซึ่ง*ฉาบด้วยปูนขาว* ข้างนอกดูงดงามจริง ๆ แต่ข้างในเต็มไปด้วยกระดูกคนตาย และการโสโครกสารพัด"  จอห์น กิล (John Gill), แอลเบิร์ต บานส์ (Albert Barnes) และ อดัม คลาร์ก (Adam Clarke) นักเทววิทยาทั้งสาม ได้ทำอรรถาธิบายข้อดังกล่าวว่า มาจากธรรมเนียมที่มักใช้ชอล์กสีขาวหรือปูนขาวขีดเตือนให้ชาวยิวทราบถึงที่ต้องห้าม เช่น สุสานที่โสโครก

## ถ้อยคำทำนองเดียวกัน
* *[[การฉาบสีเขียว]]* (greenwashing) หมายถึง การที่บริษัทธุรกิจทั้งหลายมักทำทีว่าผลิตภัณฑ์และนโยบายของตนเป็นมิตรด้วยสิ่งแวดล้อม หรือเป็นการเมืองสีเขียว (green politics) 
* *[[การฉาบสีฟ้า]]* (bluewashing) หมายถึง การช่วยเหลือด้านมนุษยธรรมแบบไม่ปิดทองหลังพระ หรือความพยายามให้ผู้อื่นเข้าใจว่า ตนมีร่องรอยการใช้น้ำ (water footprint) เพียงน้อยนิด

## เชิงอรรถและอ้างอิง

หมวดหมู่:การตรวจพิจารณา
การจำแนกประเภทกระดูกหักแผลเปิดของกัสติโล

**การจำแนกประเภทกระดูกหักแผลเปิดของกัสติโล** (Gustilo open fracture classification) เป็นระบบการจำแนกประเภทของกระดูกหักแผลเปิดที่เป็นที่นิยมใช้ที่สุด สร้างโดย Ramon Gustilo และ Anderson จากนั้นจึงพัฒนาต่อยอดโดย Gustilo, Mendoza และ Williams

ระบบจำแนกประเภทนี้อาศัยพลังงานที่กระทำต่อบาดแผล ความรุนแรงของการบาดเจ็บต่อเนื้อเยื่ออ่อน และความรุนแรงของการปนเปื้อน มาใช้ตัดสินความรุนแรงของกระดูกหัก ชนิดของกระดูกหักแผลเปิดที่มีตัวเลขเพิ่มขึ้นจาก 1 ไปจนถึง 3C แสดงถึงความรุนแรงที่เพิ่มขึ้น และรวมถึงความเสี่ยงที่จะเกิดภาวะแทรกซ้อน เช่น การติดเชื้อ อีกด้วย

## อ้างอิง

หมวดหมู่:กระดูกหัก
กส
เหยา ลี่

**เหยา ลี่** ( หรือ Yiu Lei และ Miss Hue Lee) เป็นนักร้องชาวจีนที่มีผลงานในช่วงปี 1930-1970 ในช่วงทศวรรษที่ 1940 เธอได้กลายเป็นหนึ่งใน "เจ็ดดาวจรัสแสงเซี่ยงไฮ้" (Seven great singing stars  )

## ประวัติ
เหยา ลี่เกิดที่เซี่ยงไฮ้ และเริ่มร้องเพลงออกอากาศทางวิทยุในปี 1935 ขณะอายุได้ 13 ปี และเซ็นสัญญากับ Pathé Records

เมื่อคอมมิวนิสต์เข้าปกครองประเทศจีนในปี 1949 เพลงป็อปได้ถูกตั้งข้อสงสัย เธอจึงหลบหนีไปยังฮ่องกงในปี 1950 และเริ่มต้นอาชีพนักร้องใหม่ จนกระทั่งหยุดไปในปี 1967 หลังการเสียชีวิตของพี่ชาย แต่ก็ได้ออกอัลบั้มพิเศษในปี 1969 กับ EMI Music Hong Kong และในปี 1970 เธอได้เดินทางไปไต้หวันเพื่อดำเนินการให้เติ้ง ลี่จวิน เซ็นสัญญากับ EMI แต่ไม่สำเร็จ ต่อมา เธอได้ออกจากวงการอย่างเป็นทางการในปี 1975 แต่ยังคงให้การสนับสนุนนักร้องคนอื่นๆ เช่น Wakin Chau เป็นต้น

## อาชีพนักร้อง
ระหว่างช่วงทศวรรษ 1930-1940 เป็นยุคที่เหยาลี่โด่งดังถึงขีดสุด ด้วยสไตล์การร้องที่นุ่มนวลตามแบบฉบับทั่วไปของวงการเพลงจีนในเวลานั้น ผลงานสร้างชื่อของเธอเช่น *กงสี่กงสี่* () ซึ่งเป็นเพลงตรุษจีน และเพลง *ซูโจวเหอเปียน* () ซึ่งเธอร้องร่วมกับเหยา หมิ่น พี่ชายของเธอ ทั้งสองเพลง

ในปี 1940 เพลง*[[เหมยกุย เหมยกุย หว่ออ้ายหนี่]]* ( / Rose, Rose, I Love You) ที่เธอขับร้อง ได้ถูกนำมาขับร้องใหม่ในภาคภาษาอังกฤษที่สหรัฐอเมริกาโดย Frankie Laine

## ฉายา
เหยา ลี่ ได้ฉายาว่าเป็น***นักร้องเสียงเงิน*** (銀嗓子) ตาม โจว เสวียน ซึ่งได้รับฉายาว่า *นักร้องเสียงทอง* (金嗓子)

## อ้างอิง

หมวดหมู่:นักร้องจีน
หมวดหมู่:บุคคลจากเซี่ยงไฮ้
ซูกิชิ อินเตอร์กรุ๊ป

**บริษัท ซูกิชิ อินเตอร์กรุ๊ป จำกัด ** เป็นเครือธุรกิจอาหารในประเทศไทย ผู้ก่อตั้งคือคุณนพดล  จิรวราพันธ์ โดยเริ่มต้นจากทำธุรกิจอาหาร สุกี้ และ ซูชิ บนสายพาน โดยก่อตั้งบริษัทขึ้นเมื่อวันที่ 16 พฤศจิกายน พ.ศ. 2544 เปิดดำเนินการสาขาแรก ณ สาขาทองหล่อ ซอย 11 เมนู สุกี้ ซูชิ และ อาหารญี่ปุ่น แบบสายพานเป็นรายแรกในประเทศไทย ด้วยแนวคิดต้องการเสนออาหารที่ดีมีคุณภาพ เน้นความหลากหลาย กว่า 20 ปี ที่ดำเนินการธุรกิจอาหารเกาหลีและญี่ปุ่น ซูกิชิ ได้พัฒนาผลิตภัณฑ์และขยายไลน์ธุรกิจเพื่อตอบสนองความต้องการผู้บริโภค

## ธุรกิจในเครือ
* ธุรกิจอาหาร มีร้านอาหารในเครือจำนวนมากกว่า 50 สาขา
** Sukishi Korean Charcoal Grill
**Tokki Izakaya
** Wawacha Fresh
**Wawa (Taiwan Cuisine)   
** Hachi Hachi
**Craft Tea & CO.
**Sukishi GO GO
**Boguel Bogrill

## อ้างอิง

## แหล่งข้อมูลอื่น
* ซูกิชิอินเตอร์กรุ๊ป

หมวดหมู่:ธุรกิจอาหาร
หมวดหมู่:บริษัทของไทย
หมวดหมู่:บริษัทอาหารของไทย
หมวดหมู่:อาหารเกาหลี
หมวดหมู่:ภัตตาคารอาหารญี่ปุ่น
หมวดหมู่:ภัตตาคารในประเทศไทย
หมวดหมู่:บริษัทที่ก่อตั้งในปี พ.ศ. 2544
อรหัน

thumb|250px|ประติมากรรมอรหัน ผลงานของธงชัย ศรีสุขประเสริฐ
[thumb|250px|ประติมากรรมอรหันประดับ[พระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร]]
**อรหัน** (/ออ-ระ-หัน/) เป็นสัตว์ในป่าหิมพานต์ชนิดหนึ่ง มีรูปร่างตัวและปีกเป็นนก มีสองตีน แต่มีศีรษะเป็นมนุษย์หรือยักษ์ ลักษณะคล้ายกับกินรีแต่มีขนาดเล็กกว่า มักพบตามภาพจิตรกรรมฝาผนังต่าง ๆ  เช่น  จิตรกรรมฝาผนังที่อุโบสถวัดสุทัศนเทพวรารามราชวรมหาวิหาร หรือภาพลายรดน้ำตามตู้พระธรรม เป็นต้น

สมเด็จพระเจ้าบรมวงศ์เธอ กรมพระยาดำรงราชานุภาพ มีพระราชวินิจฉัยเรื่องอรหันนี้คงมีต้นเค้าจาก "เครูบ" จากวัฒนธรรมของตะวันตก ไว้ความว่า *"รูปมนุษย์มีปีกที่เรียกกันว่าตัว ‘อรหัน’ นั้น… เคยสังเกตเห็นชอบเขียนในลวดลายและทำรูปภาพตัวเช่นนั้นมาตั้งแต่รัชกาลที่ 2 ก่อนนั้นขึ้นไปไม่เห็นทำคิดว่าสมัยนั้นเป็นสมัยชอบเปลี่ยนแปลงแผลงลวดลายไปต่าง ๆ และชอบเอาลายฝรั่งมาใช้ น่าจะมาแต่รูปเทวดาเด็ก ๆ ของฝรั่งที่เรียกว่า CHERUB ดอกกระมัง ใคร่จะเดาว่าได้ชื่อมาจากโปรตุเกส เรียกเสียงคล้าย ๆ กันว่า อรหันต์ จึงเลยกลายมาเป็นอรหัน"*

รูปอรหันนี้ปรากฏเป็นรูปแกะสลักไม้ที่หอเขียนของวังสวนผักกาด เข้าใจว่าสร้างในรัชสมัยของสมเด็จพระนารายณ์มหาราช โดยรูปนั้นมีศีรษะเป็นแบบฝรั่ง และมีรูปปั้นอรหันที่หน้าบันพระอุโบสถวัดอินทรารามที่จังหวัดราชบุรีอีกแห่งหนึ่ง ซึ่งสร้างในรัชสมัยสมเด็จพระนารายณ์มหาราชเช่นกัน

## อ้างอิง

หมวดหมู่:สัตว์ในวรรณคดีไทย
แท็กซี่มหากาฬ

**แท๊กซี่มหากาฬ** () เป็นภาพยนตร์แนวดราม่าเมื่อปี 1976 อำนวยการสร้างโดยมาร์ติน สกอร์เซซี และเขียนบทโดยพอล ชีรันเดอร์ นำแสดงโดย โรเบิร์ต เดอ นิโร, โจดี ฟอสเตอร์, ฮาร์เวย์ คีเทล และไซบิลล์ เชพเพร์ด โดยภาพยนตร์เรื่องนี้ได้เข้าชิงรางวัลออสการ์ สาขาภาพยนตร์ยอดเยี่ยม และได้รางวัลปาล์มทองคำด้วย

## เนื้อเรื่อง
ทราวิส บิคเคิล(โรเบิร์ต เดอ นิโร)เป็นชายหนุ่มหวิวๆที่มาจากสงครามเวียดนาม ซึ่งมาขับแท๊กซี่กลางคืนเพราะว่าเป็นโรคนอนไม่หลับ โดยขับรถทุกสิบสองชั่วโมงต่อวันโดยรายได้ก็เอาไปดูหนังโป๊

บิคเคิลเริ่มจีบสาวที่ชื่อเบสตี้ (ไซบิลล์ เชพเพร์ด) อาสาสมัครช่วยหาเสียงให้ สส. ชาร์ล พาลานทีน (ลีโอนาร์ด ฮาริส) เพื่อเข้าชิงประธานธิบดีสหรัฐ โดยเริ่มวิธีจากการเข้าไปตีสนิทโดยการอาสาสมัครเข้าไปช่วยหาเสียง และพาไปเที่ยวนู่นเที่ยวนี่จนเมื่อพาหล่อนไปดูหนังโป๊เรื่องภาษารักจนหล่อนถึงกับเหลือระอา

บิคเคิล ถึงกับกลับไปด้านมืดเตรียมแผนการฆ่าผู้ท้าชิงกับเพื่อนขับแทกซี่ด้วยกันวิเซอร์ด (ปีเตอร์ บอยด์) โดยแอบปืนพกใว้ทั่วตัวเตรียมลอบสังหาร แต่ว่าเกิดท่าทีไม่สะดวกในการลอบฆ่าจึงเดินหนีไปยังคลับใกล้ๆแถว ๆ นั้น และบิคเคิลถึงกับระบายความแค้นโดยการฆ่าแมงดาในย่านแถวนั้นจนหมดซึ่งมีโสเภณีเด็ก ไอริส (โจดี ฟอสเตอร์) อยู่ด้วย แต่แล้วเมื่อตำรวจเข้ามาตรวจสอบกลับกลายเป็นว่าบิคเคิลได้ช่วยเด็กโสเภณีอย่างน่าสงสัย สุดท้ายบิคเคิลก็กลับไปขับแท๊กซี่อย่างลับ ๆ ต่อไป 

## นักแสดง
* Robert De Niro เป็น ทราวิส บิคเคิล
* Jodie Foster เป็น ไอริส
* Harvey Keitel เป็น แมทติว
* Cybill Shepherd เป็น เบสตี้
* Albert Brooks เป็น ทอม
* Leonard Harris เป็น ผู้ท้าชิงประธานาธิบดี
* Peter Boyle เป็น วิสเซอร์ด
* Harry Northup เป็น เด็กธรรมดา
* Martin Scorsese เป็น คนที่นั่งในรถของบิคเคิล
* Victor Argo เป็น เจ้าของร้านโชว์ห่วย
* Steven Prince เป็น แอนดี
* Joe Spinell เป็น คนที่เก็บคลับพัสดุในที่บิคเคิลทำงาน

## เพลงประกอบภาพยนตร์
บทเพลงประกอบภาพยนตร์เรื่องนี้ประพันธุ์โดยเบอร์นาร์ด เฮอร์มานน์ ซึ่งเป็นผลงานชิ้นสุดท้ายของเขา โดยเป็นแนวดนตรีแจ๊ส มีเครื่องลมทองเหลืองเป็นเสียงประสาน 

### รายชื่อเพลง
#Main Title
#Thank God for the Rain
#Cleaning the Cab
#I Still Can't Sleep/They Cannot Touch Her (Betsy's Theme)
#Phone Call/I Realise how much She is Like the Others/A Strange Customer/Watching Palantine on TV/You're Gonna Die in Hell/Betsy's Theme/Hitting the Girl
#The .44 Magnum is a Monster
#Getting into Shape/Listen you Screwheads/Gun Play/Dear Father & Mother/The Card/Soap Opera
#Sport and Iris
#The $20 Bill/Target Practice
#Assassination Attempt/After the Carnage
#A Reluctant Hero/Betsy/End Credits
#Diary of a Taxi Driver
#God's Lonely Man
#Theme from *Taxi Driver*
#I Work the Whole City
#Betsy in a White Dress
#The Days do not End
#Theme from *Taxi Driver* (reprise)

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์ที่ถ่ายทำในรัฐนิวยอร์ก
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์ที่ออกฉายในปี พ.ศ. 2519
หมวดหมู่:ภาพยนตร์อเมริกัน
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์โดยโคลัมเบียพิกเจอส์
หมวดหมู่:ภาพยนตร์ภาษาอังกฤษ
หมวดหมู่:อัลบั้มเพลงประกอบภาพยนตร์
หมวดหมู่:ภาพยนตร์ที่กำกับโดย มาร์ติน สกอร์เซซี
หมวดหมู่:ภาพยนตร์ที่มีฉากในนครนิวยอร์ก
หมวดหมู่:ภาพยนตร์นีโอ-นัวร์
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
ดับเบิลยูซีดับเบิลยู ซิน

**ดับเบิลยูซีดับเบิลยู ซิน** เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 14 มกราคม ค.ศ. 2001 ณ Conseco Fieldhouse, Indianapolis, Indiana สหรัฐอเมริกา โดยมีจำนวนผู้เข้าชมในสนามทั้งสิ้น 6,617 คน ดับเบิลยูซีดับเบิลยู ซิน เป็นรายการเปย์-เปอร์-วิวสุดท้ายของ ดับเบิลยูซีดับเบิลยู ก่อนที่ World Wrestling Federation (WWF) จะเข้ามาซื้อกิจการของดับเบิลยูซีดับเบิลยู

## ผลการปล้ำ/แมทช์การปล้ำ

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู

## อ้างอิง

ซิน
หมวดหมู่:มวยปล้ำอาชีพในปี พ.ศ. 2544
หมวดหมู่:กีฬาในอินเดียแนโพลิส
กั้งกระดาน

**กั้งกระดาน** หรือ **กุ้งกระดาน** () เป็นกุ้งชนิดหนึ่ง ที่มีลักษณะคล้ายกั้ง จึงนิยมเรียกกันว่ากั้ง มีชื่อวิทยาศาสตร์ว่า *Thenus orientalis* จัดเป็นสิ่งมีชีวิตชนิดเดียวเท่านั้นที่อยู่ในสกุล *Thenus* และวงศ์ย่อย Theninae

มีส่วนหัวและอกอยู่รวมกัน แต่ไม่มีกรีแหลมที่หัวลำตัวแบนและสั้นกว่ากุ้งทั่วไป ส่วนหัวแผ่ออกเป็นแผ่นใหญ่ ผิวขรุขระ เบ้าตาบุ๋มลงในขอบหน้าส่วนของหัว นัยน์ตามีขนาดเล็กอยู่บนก้านตา นัยน์ตาสามารถเคลื่อนไหวได้คล้ายกับตาของปู หนวดสั้น มีข้อต่อกันคล้ายใบสน แนวกลางหัวและลำตัวเป็นสันแข็ง มีขาเดิน 5 คู่ ปลายแหลมและมีขนสั้น ๆ อยู่บนขา ขาเดินคู่ที่ 5 ของตัวเมียเล็กกว่าตัวผู้มาก ลำตัวแบ่งออกเป็นปล้อง แต่ละปล้องมีขาว่ายน้ำอยู่หนึ่งคู่ หางมีลักษณะเป็นแผ่นแบนประกอบด้วยรยางค์ 5 อัน อันกลางมีขนาดใหญ่และแข็งแรง ใช้ในการดีดตัวหลบหนีศัตรู หัว ลำตัว และหางเป็นสีน้ำตาล มีตุ่มเล็กเรียงเป็นแถวบนลำตัว นัยน์ตาสีดำ

อาศัยอยู่บริเวณหน้าดิน แถบที่เป็นพื้นโคลนปนทราย มีความยาวประมาณ 15-25 เซนติเมตร หากินสัตว์น้ำขนาดเล็กตามหน้าดินเป็นอาหาร พบกระจายพันธุ์ในแถบอินโด-แปซิฟิก, ชายฝั่งแอฟริกาตะวันออก, ทะเลแดง, ทะเลอันดามัน, ตอนใต้ของญี่ปุ่น, จีน จนถึงอ่าวมอร์ตัน ในออสเตรเลีย

นิยมรับประทานเป็นอาหาร มีรสชาติดีแต่เหนียวกว่ากุ้ง จึงนิยมแช่แข็งส่งออกขายต่างประเทศ เป็นที่นิยมกันมากที่สิงคโปร์

## อ้างอิง

## ข้อมูลเพิ่มเติม
* สิทธิ กุหลาบทอง, ญาณนันท์ สุนทรกิจ และ วัชระ น้อยคงคา. 2556. ชีววิทยา การทำประมง และแนวทางการเพาะเลี้ยงกั้งกระดาน (''Thenus orientalis''). Veridian e journal, Silpakorn University. 6(2): 994 - 1003.

หมวดหมู่:กุ้ง
หมวดหมู่:ปศุสัตว์
หมวดหมู่:ครัสเตเชียนเศรษฐกิจ
เอจีฟีซีอูอีตาเลีย

thumb|เอจีฟีซีอูอีตาเลีย

**เอจีฟีซีอูอีตาเลีย** () เป็นตึกระฟ้า เริ่มก่อสร้างเมื่อ ค.ศ. 1960 (พ.ศ. 2503) และเปิดทำการเมื่อ ค.ศ. 1965 (พ.ศ. 2508) ได้กลายเป็นตึกที่สูงที่สุดอันดับที่ 2 ของประเทศบราซิล รองจากมีรังชีดูวาลีที่ตั้งอยู่ในเมืองเซาเปาลูเช่นเดียวกัน โดยมีความสูง 165 เมตร หรือ 550 ฟุต และมีทั้งหมด 46 ชั้น

## แหล่งข้อมูลอื่น

* เว็บไซต์ทางการ
* เอจีฟีซีอูอีตาเลีย ในเอ็มโพริส

## ดูเพิ่ม
* ตึกระฟ้า

หมวดหมู่:ตึกระฟ้าในเซาเปาลู
สมาคมมหาวิทยาลัยภาคพื้นแปซิฟิก

**สมาคมมหาวิทยาลัยภาคพื้นแปซิฟิก** () ก่อตั้งเมือปี ค.ศ. 1997  เป็นสมาคมที่มีสมาชิกเป็นมหาวิทยาลัยวิจัยชั้นนำในบริเวณโดยรอบมหาสมุทรแปซิฟิก โดยมีจุดมุ่งหมายของสมาคมเพื่อให้เกิดการส่งเสริมทางด้าน การศึกษา การวิจัย แก่ผู้ประกอบการ อันจะนำมาซึ่งการนำมาประยุกต์ใช้ให้เกิดความก้าวหน้าในทางเศรษฐกิจ วิทยาศาสตร์ และ วัฒนธรรม ในภูมิภาครอบมหาสมุทรแปซิฟิก 

## สมาชิก

## ดูเพิ่ม
* EAIE
* EURODOC
* Association of African Universities
* Association of Commonwealth Universities
* Agence universitaire de la Francophonie (AUF) 
* European University Association
* เครือข่ายมหาวิทยาลัยอาเซียน
* เครือข่ายการศึกษาและการวิจัยแห่งลุ่มแม่น้ำโขง (Greater Mekong Sub-region Academic and Research Network: GMSARN)

## อ้างอิง

## แหล่งข้อมูลอื่น
*
วอบเบิล

ฟรานซิส คริก เป็นผู้ตั้งสมมติฐานนี้ขึ้นมา อธิบายเกี่ยวกับการจับคู่เบสระหว่างโคดอนของ mRNA และแอนไทโคดอนของ tRNA ในขั้นตอนการสังเคราะห์โปรตีน
ว่าเป็นไปอย่างยืดหยุ่นกว่าการจับคู่เบสในสาย DNA การสร้างพันธะไฮโดรเจนระหว่างเบสคู่ที่หนึ่งและคู่ที่สองนั้นเป็นไปอย่างเข้มงวดและไม่ค่อยผิดพลาด แต่เบสคู่ที่สามซึ่งจับกันระหว่างเบสที่ปลาย 3' ของ mRNA และเบสที่ปลาย 5' ของ tRNA นั้นค่อนข้างจะมีอิสระกว่าเบสของคู่แรก การจับคู่เบส แบบวอบเบิล มี 4 แบบคือ guanine-uracil inosine-uracil inosine-adenine และ inosine-cytosine (G-U, I-U, I-A และ I-C)

## อ้างอิง

## เพิ่มเติม
*tRNA, the Adaptor Hypothesis and the Wobble Hypothesis
*Wobble base-pairing between codons and anticodons

หมวดหมู่:ชีววิทยา
หมวดหมู่:พันธุศาสตร์
หมวดหมู่:การแสดงออกของยีน
สโมสรฟุตบอลสวอนซีซิตี

**สโมสรฟุตบอลสมาคมสวอนซีซิตี** (; ) เป็นสโมสรฟุตบอลอาชีพจากเมืองสวอนซีของเวลส์ แต่ลงเล่นในอีเอฟแอลแชมเปียนชิปของอังกฤษ โดยแม้สวอนซีจะเป็นสโมสรของเวลส์ แต่เมื่อลงเล่นในลีกฟุตบอลอังกฤษ จึงถือเป็นตัวแทนของอังกฤษในการแข่งขันฟุตบอลยุโรปรายการต่าง ๆ

## ประวัติ
สโมสรฟุตบอลสวอนซีซิตี ก่อตั้งขึ้นในปี ค.ศ. 1912 ในชื่อสโมสร **สวอนซีทาวน์** ร่วมแข่งในฟุตบอลลีกในปี ค.ศ. 1921 และได้เปลี่ยนชื่อสโมสรเป็น **สวอนซีซิตี** ในปี ค.ศ.1969 เพื่อตอบสนองต่อการยกระดับฐานะของเมืองสวอนซี

ต่อมาสโมสรเลื่อนชั้นขึ้นสู่ลีกสูงสุดของอังกฤษ ได้เป็นครั้งแรกในปี ค.ศ. 1981 ภายใต้การคุมทีมของจอห์น โตแช็ค โดยในฤดูกาล 1981–1982 อันเป็นฤดูกาลแรกในลีกสูงสุด สโมสรสร้างผลงานอย่างน่าทึ่งด้วยการคว้าอันดับที่ 6 โดยมีคะแนนตามหลังสโมสรใหญ่อย่างอาร์เซนอลเพียงแค่ 2 คะแนน และได้ไปแข่งยูฟ่าคัพวินเนอร์สคัพในฤดูกาลต่อมา แต่กลับสร้างผลงานย่ำแย่ด้วยการตกรอบแรก และถึงขนาดตกชั้นจากลีกสูงสุดเมื่อจบฤดูกาล 1982–1983

หลังตกชั้นจากลีกสูงสุดในปี ค.ศ.1983 สโมสรฟุตบอลสวอนซีซิตี มีผลงานตกต่ำลงอย่างต่อเนื่อง และตกชั้นอีกหลายครั้งจนถึงขนาดลงไปเล่นในระดับดิวิชัน 4 (ฟุตบอลลีกทูในปัจจุบัน) โดยในการแข่งขันฤดูกาล 2002–03 สวอนซีซิตี ต้องดิ้นรนหนีการตกชั้นอย่างหนัก และเกือบจะต้องร่วงลงสู่ลีกคอนเฟเรนซ์ พรีเมียร์หรือลีกฟุตบอลกึ่งสมัครเล่น (ปัจจุบันคือเนชันนัลลีก) เมื่อจบฤดูกาลด้วยการมีคะแนนเหนือโซนตกชั้นเพียง 1 คะแนน 

ในฤดูกาล 2010–11 สโมสรได้กลับขึ้นมาเล่นบนลีกสูงสุดอีกครั้งในรอบ 30 ปี โดยเป็นการลงเล่นในพรีเมียร์ลีกเป็นครั้งแรก หลังจากชนะการแข่งขันในรอบเพลย์ออฟ ฟุตบอลลีกแชมเปียนชิป และเป็นสโมสรจากเวลส์สโมสรแรกที่ได้เล่นในพรีเมียร์ลีก โดยเป็นสโมสรลำดับที่ 45 นับตั้งแต่มีการจัดการแข่งขันในปี ค.ศ. 1992 

ในฤดูกาล 2012–2013 สโมสรสวอนซีซิตี สามารถคว้าแชมป์ฟุตบอลลีกคัพได้สำเร็จ ทำให้ได้สิทธิ์แข่งขันฟุตบอลยุโรปในรายการยูฟ่า ยูโรปาลีก โดยในยูโรปาลีก 2013–2014 สวอนซี สามารถเข้าถึงรอบ 32 ทีมสุดท้าย ก่อนจะตกรอบด้วยการแพ้สโมสรนาโปลี

ในฤดูกาล 2017–2018 สวอนซีซิตีต้องตกชั้นจากพรีเมียร์ลีก หลังจากที่แพ้ในบ้านต่อสโตกซิตี 1-2 ในนัดสุดท้ายของฤดูกาล

## ในวัฒนธรรมสมัยนิยม
สำหรับเรื่องราวเกี่ยวกับการต่อสู้จากระดับดิวิชัน 4 (เดิม) ที่เกือบจะต้องตกชั้นลงไปสู่ลีกสมัครเล่น ก่อนที่จะได้กลับคืนสู่ลีกสูงสุดอีกครั้ง และได้ไปแข่งฟุตบอลยุโรปของสโมสร ได้ถูกนำมาสร้างเป็นภาพยนตร์สารคดีเรื่อง *Jack to a King – The Swansea Story* ในปี ค.ศ. 2014

## สนาม
[thumb|สโมสรใช้[ลิเบอร์ตีสเตเดียมเป็นสนามเหย้ามาตั้งแต่ ค.ศ. 2005 ก่อนที่จะเปลี่ยนชื่อสนามเป็นสวอนซี.คอมสเตเดียมใน ค.ศ. 2021]]
ตั้งแต่ปี ค.ศ. 2005 สโมสรใช้ลิเบอร์ตีสเตเดียมเป็นสนามเหย้าของสโมสร โดยแบ่งใช้สนามกับสโมสรรักบี้ ออสปรีส์รักบียูเนียนคลับ โดยที่ก่อนหน้านั้นพวกเขาใช้สนามเวตช์ฟีลด์เป็นสนามเหย้า

## ผู้เล่นชุดปัจจุบัน

### ผู้เล่นที่ถูกยืมตัว

## อ้างอิง

## แหล่งข้อมูลอื่น
* 
* 


หมวดหมู่:สโมสรในพรีเมียร์ลีก
หมวดหมู่:สโมสรฟุตบอลเวลส์ในลีกอังกฤษ
สวอนซี
ส
ส
หมวดหมู่:สโมสรฟุตบอลในอิงกลิชฟุตบอลลีก
เครือข่ายสถาบันการศึกษาและวิจัยในอนุภูมิภาคลุ่มแม่น้ำโขง

**เครือข่ายสถาบันการศึกษาและวิจัยในอนุภูมิภาคลุ่มแม่น้ำโขง** () คือเครือข่ายด้านการศึกษาและการวิจัยในลุ่มแม่น้ำโขง โดยมีจุดมุ่งหมายที่ส่งเสริมกิจกรรมทางด้านพัฒนาทรัพยากรมนุษย์ การวิจัยร่วมกัน ทรัพย์สินทางปัญญา และการเผยแพร่ข้อมูลที่เกี่ยวกับประเทศในภูมิภาคลุ่มแม่น้ำโขง โดยเน้นที่ประเด็นความเชื่อมโยงระหว่างเทคโนโลยีและการพัฒนาสังคมและเศรษฐกิจเป็นหลัก

## สมาชิก

## ภาคีสมาชิก

## ดูเพิ่ม
* EAIE
* EURODOC
* Association of African Universities
* Association of Commonwealth Universities
* Agence universitaire de la Francophonie (AUF) 
* European University Association
* Association of Southeast Asian Institutions of Higher Learning
* เครือข่ายมหาวิทยาลัยอาเซียน
* สมาคมมหาวิทยาลัยภาคพื้นแปซิฟิก
* วารสารนานาชาติเครือข่ายสถาบันการศึกษาและวิจัยในอนุภูมิภาคลุ่มแม่น้ำโขง (GMSARN INTERNATIONAL JOURNAL) 

## อ้างอิง

## แหล่งข้อมูลอื่น
* เว็บไซต์อย่างเป็นทางการ 


หมวดหมู่:องค์การการศึกษา
หมวดหมู่:โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
หมวดหมู่:แม่น้ำโขง
เอ็มเอส อัลลัวร์ออฟเดอะซีส์

**อัลลัวร์ออฟเดอะซีส์** () เป็นเรือสำราญลำที่สองในชั้นโอเอซิส ของบริษัทรอยัลแคริบเบียนอินเตอร์เนชั่นแนล โดยมีเรือคู่แฝดที่สร้างขึ้นก่อนหน้าคือ โอเอซิสออฟเดอะซีส์ แต่เรือลำนี้มีความยาวมากกว่า 50 มม. (2 นิ้ว) ในทางเทคนิคแล้วทำให้มีขนาดใหญ่กว่าเรือคู่แฝดอย่างโอเอซิสออฟเดอะซีส์

อัลลัวร์ออฟเดอะซีส์มีระวางขับน้ำ 225,282 ตัน มิติเรือกว้าง 60.5 ม. สูง 72 ม. และยาว 361.8 ม. กินน้ำลึก 22.55 ม. ตัวเรือแบ่งออกเป็น 16 ชั้น ความเร็ว 22.6 นอต บรรทุกผู้โดยสาร 5,400 คน (สูงสุด 6,300 คน) ลูกเรือ 2,165 คน

หลังจากเรือถูกปล่อยลงน้ำในเดือนพฤศจิกายน พ.ศ. 2553 ทำให้เรืออัลลัวร์ออฟเดอะซีส์ กลายเป็นเรือโดยสารที่ใหญ่ที่สุดในโลกในขณะนั้น แทนที่เรือคู่แฝดอย่างโอเอซิสออฟเดอะซีส์

## อ้างอิง

## แฟหล่งข้อมูลอื่น

* อัลลัวร์ออฟเดอะซีส์.คอม 
* ''อัลลัวร์ออฟเดอะซีส์'' ที่รอยัลแคริบเบียน.คอม

อ
หมวดหมู่:เรือในสหรัฐ
หมวดหมู่:เรือสำราญ
โทริเดะ

**โทริเดะ** () เป็นนครที่ตั้งอยู่ทางทิศใต้ของจังหวัดอิบารากิ ประเทศญี่ปุ่น มีขนาดพื้นที่ทั้งสิ้น 69.94 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 109,926 คน จัดตั้งเป็นเทศบาลนครเมื่อวันที่ 1 ตุลาคม ค.ศ. 1970 จากนั้นได้ควบรวมเมืองฟูจิชิโระเข้าด้วยกันในปี ค.ศ. 2005

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดอิบารากิ
ภาษาปนันตะวันออก

**ภาษาปนันตะวันออก** (Eastern Penan) หรือภาษาปูนัน มีผู้พูดทั้งหมด 6,455 คน พบในรัฐซาราวัก ประเทศมาเลเซีย 6,400 คน (พ.ศ. 2549) ในบริเวณแม่น้ำอะโปะห์ ทางตะวันออกของแม่น้ำบารัม พบในบรูไน 55 คน (พ.ศ. 2546) ทางตะวันตกของแม่น้ำบารัมจัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขาบอร์เนียวเหนือ สาขาย่อยซาราวากันเหนือ
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ปนันตะวันออก
ปนันตะวันออก
ปลาหมอแคระ

[thumb|250px|[ปลาหมอแคระฮองสลอย (*Apistogramma hongsloi*) ในสกุล *[[Apistogramma]]* พบในทวีปอเมริกาใต้]]
[250px|thumb|[Anomalochromis|ปลาหมอแคระโตมาซี่ (*Anomalochromis thomasi*) จัดเป็นปลาเพียงชนิดเดียวในสกุล *Anomalochromis* พบในทวีปแอฟริกา]]

*สำหรับปลาในวงศ์อื่น ดูที่: [[Badidae|วงศ์ปลาหมอแคระ]]*

**ปลาหมอแคระ** () เป็นชื่อเรียกปลาในวงศ์ปลาหมอสี (Cichlidae) กลุ่มหนึ่ง ที่มีขนาดลำตัวเล็กกว่าปลาในวงศ์เดียวกันสกุลอื่น ๆ ทั่วไป โดยจะมีความยาวลำตัวจรดหางเมื่อโตเต็มที่ประมาณ 2 นิ้ว หรือ 12-15 เซนติเมตร 

โดยมากแล้วนิยมเลี้ยงกันเป็นปลาสวยงามในตู้กระจก ที่มีการปลูกพืชจำพวกไม้น้ำควบคู่ไปด้วย ซึ่งปลาหมอแคระหลายสกุล หลายชนิดสามารถเพาะขยายพันธุ์กันได้ในที่เลี้ยง เป็นปลาที่มีประวัติการเลี้ยงมายาวนาน และจากการเพาะขยายพันธุ์เอง ที่ทำให้มีสายพันธุ์ที่หลากหลาย มีสีสันและลวดลายที่แตกต่างไปจากปลาที่พบในธรรมชาติ

ปลาหมอแคระสามารถแบ่งออกได้เป็น 2 กลุ่มใหญ่ ๆ คือ ปลากลุ่มที่มีถิ่นกำเนิดในทวีปอเมริกาใต้ และปลาที่มีถิ่นกำเนิดในทวีปแอฟริกา มักอาศัยในน้ำที่มีค่าความเป็นกรดเป็นด่างระหว่าง 4-7 (pH) แตกต่างออกไปตามถิ่นที่อยู่

### สกุลของปลาหมอแคระ (อาทิ)
*ปลากลุ่มที่มีถิ่นกำเนิดในทวีปอเมริกาใต้
***[[Apistogramma]]*
***[[Apistogrammoides]]*
***[[Biotoecus]]*
***[[Dicrossus]]*
***[[Laetacara]]*
***[[Mikrogeophagus]]*
***[[Nannacara]]*
***[[Taeniacara]]*

*ปลากลุ่มที่มีถิ่นกำเนิดในทวีปแอฟริกา
***[[Anomalochromis]]*
***[[Nanochromis]]*
***[[Pelvicachromis]]*

อนึ่ง ยังมีปลาในบางวงศ์ที่มีชื่อสามัญเรียกว่า ปลาหมอแคระ เช่นกัน แต่มิได้อยู่ในวงศ์ปลาหมอสี ได้แก่ ปลาในสกุล *[[Badis]]* และ *[[Dario]]* ซึ่งอยู่ในวงศ์ปลาหมอแคระ (Badidae) ซึ่งแยกตัวออกมาจากวงศ์ปลาหมอช้างเหยียบ (Nandidae) ซึ่งพบได้ในทวีปเอเชีย 

ขณะเดียวกันก็มีปลาในวงศ์ปลาหมอสีบางสกุลที่มีขนาดเล็กเช่นกัน แต่มิได้ถูกจัดให้เป็นปลาหมอแคระ เนื่องจากมีพฤติกรรมที่แตกต่างออกไป เช่น *[[Lamprologus]]* หรือ *[[Pseudotropheus]]* เนื่องจากนิยามของปลาหมอแคระต้องเป็นปลาขนาดเล็กที่มีพฤติกรรมไม่ก้าวร้าว สามารถเลี้ยงรวมกันกับปลาชนิดอื่นหรือสกุลอื่นได้ และไม่ทำลายไม้น้ำ 

## อ้างอิง

## แหล่งข้อมูลอื่น
*เว็บไซต์ปลาหมอแคระ 

หมวดหมู่:วงศ์ปลาหมอสี
หมวดหมู่:ปลาตู้หมวดหมู่:ปลาแบ่งตามชื่อสามัญ
หมวดหมู่:ปลาแอฟริกา
หมวดหมู่:ปลาทวีปอเมริกาใต้
720p

**720p** เป็นชื่อของความละเอียดในการแสดงผล เลข 720 หมายถึงจำนวนเส้นตามความละเอียดในแนวตั้ง ส่วนตัวอักษร *p* หมายถึงวิธีการแสดงเส้นแบบ โปรเกรสซีฟ หรือ non-อินเตอร์เลซ 720p ถือเป็นความละเอียดหนึ่งของโทรทัศน์ความละเอียดสูง (HDTV) โดยมีอัตราส่วนแบบ
จอกว้างที่ 16:9 ซึ่งมีขนาดจริงที่ 1280×720

หมวดหมู่:คำศัพท์โทรทัศน์
หมวดหมู่:ความละเอียดโทรทัศน์
ปลาหมอลายตารางหมากรุก

**ปลาหมอลายตารางหมากรุก**  หรือ **ปลาหมอแคระไดครอสซัส** เป็นสกุลของปลาจำพวกหนึ่ง ในวงศ์ปลาหมอสี (Cichlidae) เป็นปลาขนาดเล็กจำพวกปลาหมอแคระ ใช้ชื่อสกุลว่า *Dicrossus* (/ได-ครอส-ซัส/)

เป็นปลาที่มีลำตัวเพรียวบาง ปากแหลมเล็ก พื้นลำตัวสีขาวหรือเทา มีลายจุดสี่เหลี่ยมไขว้เรียงกันเป็นระเบียบจนดูคล้ายตารางหมากรุกในแนวนอนอย่างมีระเบียบสองแถว อันเป็นที่มาของชื่อสามัญ  มีความยาวเฉลี่ยไม่เกิน 4 นิ้ว สำหรับปลาตัวผู้ และ 2 นิ้วสำหรับปลาตัวเมีย 

พบกระจายพันธุ์ในลุ่มแม่น้ำอเมซอน, โอริโนโค, เนโกร, ทาปาโฆส และมาไดรา ในประเทศบราซิลและใกล้เคียง ทั้งในบริเวณที่เป็นแหล่งน้ำสีชาและแหล่งน้ำใส  มีทั้งหมด 5 ชนิด ได้แก่

**[[Dicrossus filamentosus]]* (Ladiges, 1958) 
**[[Dicrossus foirni]]* Römer, Hahn & Vergara, 2010 
**[[Dicrossus gladicauda]]* Schindler & Staeck, 2008  (ผู้เชี่ยวชาญบางท่านเชื่อว่าเป็นชนิดเดียวกับ *D. filamentosus*) 
**[[Dicrossus maculatus]]* Steindachner, 1875 
**[[Dicrossus warzeli]]* Römer, Hahn & Vergara, 2010 

มีพฤติกรรมการหากิน คือ จะค่อย ๆ ว่ายเพื่อสอดส่องอาหารตามพื้นน้ำ บางครั้งจะสั่นครีบเพื่อให้ตะกอนที่พื้นฟุ้งขึ้นมา หรือใช้ปากคาบเศษใบไม้ยกขึ้น เพื่อหาสิ่งมีชีวิตเล็ก ๆ ใต้ใบไม้กิน 

นิยมเลี้ยงเป็นปลาสวยงาม โดยเฉพาะในชนิด *D. filamentosus* และ *D. maculatus* 

แต่การแบ่งแยกเพศทำได้ยากมาก โดยเฉพาะในปลาที่ยังไม่โตเต็มวัย สันนิษฐานว่า ปลาตัวผู้จะมีสีที่แก้มและครีบเข้มกว่าตัวเมีย ในวงการปลาสวยงาม พบว่าเมื่อเลี้ยงไปสักพัก เพศของปลาตัวที่คาดไว้ กลับไม่เป็นไปอย่างที่คิด จึงทำให้เกิดเป็นความเชื่อในนักเลี้ยงปลาสวยงามบางกลุ่มว่า ปลาในสกุลนี้สามารถเปลี่ยนเพศได้ แต่ยังไม่มีรายงานที่เป็นทางการยืนยันถึงเรื่องนี้  นอกจากนี้แล้ว การเพาะขยายพันธุ์ในที่เลี้ยงทำได้ยากมาก เมื่อปลาจะวางไข่ จะว่างไว้บนวัสดุที่มีพื้นราบเรียบ เช่น ใบของไม้น้ำขนาดใหญ่ ในช่วงนี้ ปลาจะเปลี่ยนสีลำตัวจนเข้มดูดำ ทำให้ลายตารางหมากรุกนั้นจางหายไป ปลาหมอลายตารางหมากรุก มีพฤติกรรมการดูแลไข่ค่อนข้างห่าง ไม่ดูแลอย่างใกล้ชิดเหมือนปลาหมอสีสกุลหรือชนิดอื่น   

ปลาหมอลายตารางหมากรุก นี้มีลักษณะที่คล้ายกับปลาหมอแคระอีกสกุลหนึ่ง คือ *[[Crenicara]]* ซึ่งในอดีตเคยถูกให้อยู่ร่วมสกุลเดียวกัน 

## อ้างอิง

หมวดหมู่: วงศ์ย่อยปลาหมอเอิร์ธอีเตอร์
หมวดหมู่:ปลาตู้
หมวดหมู่:ปลาทวีปอเมริกาใต้
ปลาหมอแรม

**ปลาหมอแรม** หรือ **ปลาหมอไมโครจีโอฟากัส** () เป็นปลาสกุลหนึ่ง ในวงศ์ปลาหมอสี (Cichlidae) จัดเป็นปลาหมอแคระสกุลหนึ่ง ใช้ชื่อสกุลว่า *Mikrogeophagus* หรือ *Microgeophagus* (ชื่อพ้อง-/ไม-โคร-จี-โอ-ฟา-กัส/) 

เป็นปลาที่มีสีสันสวยงามทั้งตัวผู้และตัวเมีย  มีขนาดโตเต็มที่ยาวประมาณ 8 เซนติเมตร พบกระจายพันธุ์ในแม่น้ำอเมซอนและโอริโนโค ในทวีปอเมริกาใต้

นิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ ซึ่งปัจจุบันได้มีการเพาะขยายพันธุ์จนมีความหลากหลายไปจากดั้งเดิมในธรรมชาติ เช่น ปลาบอลลูน ที่มีลำตัวอ้วนกลมและสั้นเหมือนลูกบอล ปลาหางยาวที่ดูคล้ายปลาทอง หรือที่มีสีฟ้าแวววาวทั้งตัว 

มีอยู่ด้วยกัน 2 ชนิด คือ

**[[Mikrogeophagus altispinosus]]* (ปลาหมอแคระแรมโบลิเวีย หรือ แรมโบลิเวีย)
**[[Mikrogeophagus ramirezi]]* (ปลาหมอแคระแรมเจ็ดสี หรือ แรมเจ็ดสี)

แม้จะได้ชื่อว่าเป็นปลาหมอแคระ แต่ปลาในสกุลไมโครจีโอฟากัสนี้จะมีนิสัยก้าวร้าวห่วงถิ่น และจะกัดและข่มขู่กันเองภายในฝูง มีพฤติกรรมวางไข่บนวัสดุผิวเรียบแบน เช่น ก้อนหินหรือใบไม้ขนาดใหญ่ สามารถวางไข่ได้ 200 ฟอง  พ่อและแม่ปลาช่วยกันเลี้ยงดูแลไข่และลูกปลาวัยอ่อน แต่กระนั้นก็ยังคงพฤติกรรมกัดกันเองอยู่ ลูกปลาจึงมักว่ายกระจัดกระจาย ทำให้ถูกปลาชนิดอื่นกินเป็นอาหารอยู่บ่อย ๆ 

## อ้างอิง

## แหล่งข้อมูลอื่น

หมวดหมู่:วงศ์ย่อยปลาหมอเอิร์ธอีเตอร์
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:สกุลไมโครจีโอฟากัส
ปลาหมอแคระนันนาคารา

**ปลาหมอแคระนันนาคารา** เป็นสกุลปลาน้ำจืดสกุลหนึ่ง ในวงศ์ปลาหมอสี (Cichlidae) ใช้ชื่อสกุลว่า *Nannacara* (/นัน-นา-คา-รา/) จัดเป็นปลาหมอแคระสกุลหนึ่ง

มีรูปร่างที่บึกบึน แลดูแข็งแรง มีส่วนหัวกลม ถือได้ว่ามีความอดทนกว่าปลาหมอแคระสกุลอื่น ๆ พบกระจายพันธุ์ในแหล่งน้ำที่ใกล้กับชายฝั่งมหาสมุทรแอตแลนติก ในทวีปอเมริกาใต้ 

มีพฤติกรรมวางไข่บนวัสดุที่มีความแข็งแรงและมิดชิด มีพฤติกรรมเลี้ยงดูลูกปลาวัยอ่อนที่แตกต่างออกไปในแต่ละชนิด ทั้งช่วยกันดูแลลูกปลา และตัวเมียเท่านั้นที่เลี้ยงดูลูก แต่หากน้ำมีค่าความเป็นกรดเป็นด่างสูงกว่า 6 (pH) ไข่จะฝ่อไม่ฟักเป็นตัว

ได้รักการอนุกรมวิธานทั้งหมด 6 ชนิด แต่ก็มีหลายชนิดที่ยังมิได้ระบุสายพันธุ์อย่างเป็นทางการ แต่ก็คาดว่าน่าจะจัดให้อยู่ในสกุลนี้อีก 3 ชนิด และมีอยู่ชนิดหนึ่งที่ถูกจัดให้เป็นสกุลใหม่ คือ *Ivanacara* 

### ชนิด
*ที่ได้รับการอนุกรมวิธานแล้วอย่างเป็นทางการ
***[[Nannacara adoketa]]* Kullander & Prada-Pedreros, 1993 (อาจถูกจัดให้อยู่ในสกุล *Ivanacara*)
***[[Nannacara anomala]]* Regan, 1905 
***[[Nannacara aureocephalus]]* Allgayer, 1983 
***[[Nannacara bimaculata]]* Eigenmann, 1912 
***[[Nannacara quadrispinae]]* Staeck & Schindler, 2004 
***[[Nannacara taenia]]* Regan, 1912 
*ยังไม่ได้รับการอนุกรมวิธานอย่างเป็นทางการ
***Nannacara* sp. "Essequibo"
***Nannacara* sp. "Mabaruma"
***Nannacara* sp. "Yiyi"

นิยมเลี้ยงเป็นปลาสวยงาม โดยเฉพาะในชนิด *N. adoketa* และ *N. anomala*

## อ้างอิง

## แหล่งข้อมูลอื่น

หมวดหมู่:วงศ์ย่อยปลาหมอสี
หมวดหมู่:ปลาตู้
หมวดหมู่:ปลาทวีปอเมริกาใต้
หมวดหมู่:สกุลนันนาคารา
สกุลเพลวิคาโครมิส

**สกุลเพลวิคาโครมิส** เป็นสกุลปลาน้ำจืดสกุลหนึ่ง ใช้ชื่อสกุลว่า *Pelvicachromis* อยู่ในวงศ์ปลาหมอสี (Cichlidae) 

เป็นปลาขนาดเล็ก จัดเป็นปลาหมอแคระอีกสกุลหนึ่ง มีถิ่นกำเนิดในแอฟริกากลางและแอฟริกาตะวันตก ตั้งแต่แม่น้ำในประเทศไนจีเรียจนถึงทิศตะวันออกของประเทศแคเมอรูน มีขนาดความยาวลำตัวไม่เกิน 10 เซนติเมตร 

ตัวผู้มีขนาดใหญ่และลำตัวยาวกว่าตัวเมีย ขณะที่ตัวเมียมีขนาดเล็กกว่าและท้องอูมป้อมกลม จุดเด่นของปลาในสกุลนี้คือ ตัวเมียจะมีสีสันที่สวยกว่าตัวผู้  โดยเฉพาะในช่วงฤดูผสมพันธุ์ ช่วงท้องของปลาตัวเมียจะเป็นสีชมพูอมม่วง

ปลาสกุลเพลวิคาโครมิสนี้มีพฤติกรรมคล้ายกับปลาสกุลอพิสโตแกรมมา โดยอาศัยอยู่ในน้ำที่มีค่าความเป็นกรดเป็นด่างประมาณ 5.8-6.5 (pH) มีพฤติกรรมการวางไข่ในถ้ำที่ตีลังกาเช่นเดียวกัน สามารถวางไข่ได้ถึง 300-500 ฟอง โดยปกติแล้ว ปลาตัวเมียจะเป็นผู้ดูแลไข่ แต่บางครั้งตัวผู้อาจจะเข้ามาช่วยดูแลด้วยได้ 

### ชนิด
**[[Pelvicachromis humilis]]* (Steindachner, 1866) 
**[[Pelvicachromis pulcher]]* (Boulenger, 1901)
**[[Pelvicachromis roloffi]]* (Thys van den Audenaerde, 1968)
**[[Pelvicachromis rubrolabiatus]]* Lamboj, 2004 
**[[Pelvicachromis signatus]]* (Lamboj, 2004) 
**[[Pelvicachromis subocellatus]]* (Günther, 1872)
**[[Pelvicachromis taeniatus]]* (Trewavas, 1935) 

นิยมเลี้ยงเป็นปลาสวยงาม โดยเฉพาะในชนิด *P. pulcher* และ *P. taeniatus*

## อ้างอิง

หมวดหมู่:วงศ์ย่อยปลาหมอสีแอฟริกา
หมวดหมู่:ปลาตู้
หม่อมน้อย ศิริวงศ์ ณ อยุธยา

**หม่อมน้อย ศิริวงศ์ ณ อยุธยา** หรือ **พระชนนีน้อย** เป็นหม่อมในสมเด็จพระบรมราชมาตามหัยกาเธอ กรมหมื่นมาตยาพิทักษ์ และเป็นพระราชชนนีในสมเด็จพระเทพศิรินทราบรมราชินี เป็นพระอัยยิกาในพระบาทสมเด็จพระจุลจอมเกล้าเจ้าอยู่หัว เป็นพระราชปัยยิกาในพระบาทสมเด็จพระมงกุฎเกล้าเจ้าอยู่หัวและพระบาทสมเด็จพระปกเกล้าเจ้าอยู่หัว

หม่อมน้อยท่านนี้เป็นหม่อมคนละท่านกับหม่อมน้อย ชุมสาย ณ อยุธยา บุตรีของพระยาราชมนตรี (ภู่ ภมรมนตรี) กับท่านผู้หญิงอิน ที่เป็นอดีตหม่อมในกรมหมื่นมาตยพิทักษ์ ซึ่งต่อมาได้เป็นหม่อมในกรมขุนสีหราชวิกรม

## ประวัติ
หม่อมน้อย ศิริวงศ์ ณ อยุธยา เกิดในครอบครัวชาวสวนย่านบางเขน ญาติฝั่งมารดาเป็นอำมาตย์เชื้อสายมอญ เป็นธิดาคนเล็กทั้งหมดสามคนของนายบุศย์ ชาวบางเขน กับมารดาชื่อแจ่ม ซึ่งเป็นบุตรีของม่วง สุรคุปต์ ธิดาพระยารัตนจักร (หงส์ทอง สุรคุปต์) กับหญิงไทยชาวสวนบางเขนไม่ปรากฏนาม หม่อมน้อยมีพี่สาวสองคน คือ อิ่ม และเอม 

ครอบครัวของหม่อมน้อยมีความสนิทสนมกับเจ้านาย เช่น สามีคนที่สองของเอม (พี่สาวของหม่อมน้อย) ที่ชื่อแตง เป็นจางวางในพระเจ้าราชวรวงศ์เธอ เจ้าฟ้าอิศราพงศ์ ส่วนญาติฝั่งมารดาที่ถวายตัวรับราชการฝ่ายใน ได้แก่ เจ้าจอมมารดาป้อม ในรัชกาลที่ 1, เจ้าจอมเพ็ง ในรัชกาลที่ 2 และเจ้าจอมเอม ในรัชกาลที่ 2 เป็นพี่สาวของม่วง และมีศักดิ์เป็นยายของหม่อมน้อย ส่วนพระยารัตนจักร (หงส์ทอง สุรคุปต์) ทวดของหม่อมน้อย รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่า มีเทียดคือ เจ้าพระยาศรีธรรมาธิราช (บุญช่วย) ซึ่งเป็นลูกพี่ลูกน้องกับท้าวทรงกันดาล (ทองมอญ) ผู้รับผิดชอบกิจการฝ่ายในของราชสำนักกรุงธนบุรี

หม่อมน้อยเข้ารับราชการเป็นหม่อมห้ามในพระเจ้าลูกยาเธอ พระองค์เจ้าศิริวงศ์ พระราชโอรสในพระบาทสมเด็จพระนั่งเกล้าเจ้าอยู่หัว กับเจ้าจอมมารดาทรัพย์ ประสูติกาลพระธิดาเพียงพระองค์เดียวคือหม่อมเจ้ารำเพย ศิริวงศ์ ที่ต่อมารับราชการเป็นพระภรรยาเจ้าในพระบาทสมเด็จพระจอมเกล้าเจ้าอยู่หัว มีพระราชโอรส-ธิดาสี่พระองค์ หนึ่งในนั้นคือพระบาทสมเด็จพระจุลจอมเกล้าเจ้าอยู่หัว

หม่อมน้อยถึงแก่อนิจกรรมเมื่อใดไม่ปรากฏ ทราบแต่เพียงว่าหม่อมเจ้ารำเพย พระธิดา ทรงกำพร้าพระชนกและชนนีมาแต่ทรงพระเยาว์ก่อนได้รับการอุปการะจากสมเด็จพระบรมราชมาตามหัยิกาเธอ กรมพระยาสุดารัตนราชประยูร ซึ่งเป็นพระปิตุจฉา

## ลำดับสาแหรก



## อ้างอิง

หมวดหมู่:หม่อม
หมวดหมู่:ราชสกุลศิริวงศ์
หมวดหมู่:ณ อยุธยา
หมวดหมู่:สกุลสุรคุปต์
หมวดหมู่:ชาวไทยเชื้อสายมอญ
หมวดหมู่:บุคคลจากเขตบางเขน
การพากย์

**การพากย์** () เป็นกระบวนการหลังการผลิตว่าด้วยการบันทึกและแทนเสียงลงในภาพยนตร์หรือวัสดุโทรทัศน์ภายหลังจากที่มีการสร้างสรรค์ส่วนดั้งเดิมขึ้นแล้ว ปรกติมักหมายถึงการแทนเสียงของนักแสดงที่ปรากฏอยู่ในวัสดุนั้นแล้วด้วยเสียงของนักแสดงคนอื่นซึ่งอาจพูดคนละภาษากัน กระบวนการทำนองเดียวกันนี้บางครั้งยังใช้ในละครเวทีเมื่อปรากฏว่านักแสดงร้องเพลงได้ไม่เป็นที่น่าพอใจหรือพูดคนละภาษากับผู้ชม ตลอดจนการบันทึกเสียงใหม่เพื่อปรับปรุงคุณภาพเสียงเดิมหรือเปลี่ยนแปลงบทสนทนาเป็นต้น

หมวดหมู่:ภาพยนตร์
ปลาหมอแคระแรมโบลิเวีย

**ปลาหมอแคระแรมโบลิเวีย** หรือ **ปลาหมอแรมโบลิเวีย** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Mikrogeophagus altispinosus* อยู่ในวงศ์ปลาหมอสี (Cichildae) 

มีรูปร่างทั่วไปคล้ายกับปลาหมอแคระแรมเจ็ดสี (*M. ramirezi*) ซึ่งเป็นปลาในสกุลเดียวกัน แต่ทว่าปลาหมอแคระแรมโบลิเวียมีขนาดที่ใหญ่กว่า โดยมีความยาวได้ 8 เซนติเมตร เมื่อโตเต็มที่

มีพื้นลำตัวเป็นสีกากีอมเทาเล็กน้อย  ช่วงแก้มและแผ่นปิดเหงือกจะมีสีเหลือบฟ้าและเขียวสะท้อนแสง ตรงช่วงหน้าจนถึงกลางลำตัวเป็นสีเหลืองหรือเหลืองเกือบเข้ม มีสีดำพาดผ่านดวงตาทั้งสองข้าง ตรงกลางลำตัวมีจุดวงกลมสีดำขนาดใหญ่แลดูเด่น  มีครีบอกที่แหลมยาวเป็นสีชมพู และในช่วงผสมพันธุ์ ปลาตัวผู้จะมีสีที่เข้มและสวยกว่านี้

พบกระจายพันธุ์ในแม่น้ำมาโมเรและแม่น้ำกัวโปเร ในประเทศบราซิลและโบลิเวีย

นิยมเลี้ยงเป็นปลาสวยงาม เช่นเดียวกับปลาหมอแคระจำพวกอื่น 

ปลาหมอแคระแรมโบลิเวีย เมื่อถูกค้นพบครั้งแรกได้ถูกตั้งชื่อวิทยาศาสตร์ว่า  *Crenicara altispinosa* ซึ่งคำว่า "altispinosa" เป็นภาษาละติน แยกออกเป็น 2 คำคือ  "Altus" แปลว่าสูง และ "Spinosus" แปลว่าลักษณะที่เป็นหนาม รวมสองคำแล้วแปลว่า "ปลาที่มีครีบกระโดงสูง"

## อ้างอิง

## แหล่งข้อมูลอื่น
*รูปและข้อมูลจาก Fishbase.org

หมวดหมู่:สกุลไมโครจีโอฟากัส
หมวดหมู่:ปลาทวีปอเมริกาใต้
หมวดหมู่:ปลาตู้
Nutrient agar

thumb|Nutrient agar

**Nutrient agar** (NA)เป็นอาหารเลี้ยงเชื้อแบคทีเรียที่ใช้โดยทั่วไปในห้องปฏิบัติการ แบคทีเรียจะเจริญเป็นโคโลนีบนผิวหน้าอาหาร มองเห็นได้ชัดเจน ในอาหารเหลว แบคทีเรียเมื่อเจริญเติบโตจะทำให้อาหารขุ่น โดยทั่วไปประกอบด้วย (w/v):
* 0.5 % เปบโตน
* 0.3 % สารสกัดจากเนื้อ/สารสกัดจากยีสต์
* 1.5 % วุ้น
* 0.5% NaCl
* น้ำกลั่น
* pH (6.8) at 25&nbsp;°C.

**Nutrient broth** เตรียมเช่นเดียวกันแต่ไม่ใส่วุ้น

## อ้างอิง

## อ่านเพิ่มเติม
*Lapage S., Shelton J. and Mitchell T., 1970, Methods in Microbiology', Norris J. and Ribbons D., (Eds.), Vol. 3A, Academic Press, London.
*MacFaddin J. F., 2000, Biochemical Tests for Identification of Medical Bacteria, 3rd Ed., Lippincott, Williams and Wilkins, Baltimore.
*Downes F. P. and Ito K., (Ed.), 2001, Compendium of Methods for the Microbiological Examination of Foods, 4th Ed., American Public Health Association, Washington, D.C.
*American Public Health Association, Standard Methods for the Examination of Dairy Products, 1978, 14th Ed., Washington D.C.

หมวดหมู่:อาหารเลี้ยงเชื้อ
Hektoen enteric agar

thumb|การเพาะเลี้ยงเชื้อแบคทีเรียแกรมลบ ''Shigella sonnei'' โดยใช้เวลา 48 ชั่วโมง ในอาหารเลี้ยงเชื้อ Hektoen enteric agar (HEK)
**Hektoen enteric agar** (**HEK** หรือ **HE** หรือ **HEA**) เป็นอาหารเลี้ยงเชื้อที่ใช้ทั้งคัดเลือกและแสดงความแตกต่าง ใช้ในการเลี้ยง Salmonella และ Shigella จากสิ่งส่งตรวจของผู้ป่วย HE มีอินดิเคเตอร์ของการหมักแลกโตส และการผลิต H2S และมีสารยับยั้งการเจริญของแบคทีเรียแกรมบวก Salmonella จะเกิดเป็นโคโลนีสีดำ ส่วน Shigella สร้างโคโลนีสีเขียวเรืองแสง ตัวอาหารเองมีสีเขียว ได้รับการตั้งชื่อตามสถาบัน Hektoen ในชิคาโก

## การเตรียม
ผสมอาหารแห้ง 75 กรัมกับน้ำกลั่นที่ผ่านการฆ่าเชื้อแล้วหนึ่งลิตรแล้วนำไปต้ม หลังจากเย็นตัวลงจนมีอุณหภูมิประมาณ 50 องศาแล้ว สามารถเทลงในขวดหรือจานเลี้ยงเชื้อได้ โดยจะต้องไม่ผ่านการนึ่งฆ่าเชื้อ

## อ้างอิง

## แหล่งข้อมูลอื่น

* 

หมวดหมู่:อาหารเลี้ยงเชื้อ